  Майя Бывальцева Ижкарын Максим Горький нимо урамлэн кык люкетаз тупатъян ужъёсты йылпумъязы. Со сярысь сюрес лэсьтонъя «Ижевское» предприятилэн «ВКонтакте» мерлыко вотэсысь огиназ ивортэмын. Сюресчиос урамлэсь Карл Либкнехт нимо урамысен Ленин нимо урамозь но Широкий пролкаысен Киров нимо урамозь люкетъёссэ выльдӥзы. Тупатъян ужъёс 1 сюрс 86 метр бордюръёсты воштонэн но 1 сюрс 254 квадрат метр тротуаръёсты выльдонэн кутскизы. Собере гинэ сюресчиос машинаос мынон-ветлон люкетэз борды басьтӥськизы. Транспорт медаз тымиськы шуыса, валтӥсь ужъёсты уйин нуизы сюрес лэсьтонъя «Ижевское» предприятиСюрес шобретэз выльдэм сяна, сюресчиос 33 колодчаосты но зор кошкон 10 люкъёсты сюрес валлин ӝутӥзы. Тупатъям сюреслэн огъя кузьдалаез 1,2 иськем. Ужъёсты «Кышкыттэм но ӟечлыко автомобиль сюресъёс» йӧскалык ӵектос улсын быдэстӥзы.  Тегъёс: Авто Ижкар Удмуртия сюресъёс тупатъянужъёс  